open-index/open-wikipedia-markdown huggingface dataset:
மைக்ரோசாப்ட் டீம்ஸ்

**மைக்ரோசாப்ட் டீம்ஸ்** (Microsoft Teams) என்பது மைக்ரோசாஃப்ட் நிறுவனம் உருவாக்கிய ஒரு காணொளிக் கருத்தரங்கு, இணையவழி உரையாடல், மற்றும் கூட்டுழைப்பு அலுவலக மென்பொருளாகும். இது பெரும்பாலும் நிறுவனங்கள், பள்ளிகள், அலுவலகங்கள் மற்றும் குழுவாக வேலை செய்யும் இடங்களில் அதிகம் பயன்படுத்தப்படுகிறது. இதன்மூலம் ஒரே இடத்தில் உரையாடல், காணொலி அழைப்பு, கோப்புகளை பகிர்ந்துகொள்வது, பணிகளை திட்டமிடுவது போன்றவற்றை செய்யலாம்.

## அம்சங்கள்
* **உரையாடல்**:  ஒருவர் மற்றொருவருடன் தனிப்பட்ட முறையிலும் அல்லது குழுவாகவும் உரையாடலாம்.  செய்தி, படங்கள், குறியீட்டுச் சின்னங்கள் அனுப்பலாம்.

* **காணொலி மற்றும் குரல் அழைப்புகள்**:  குழுவினருடன் காணொலி மற்றும் குரல் மூலம் நேரடியாக பேசலாம்.  தேவையானபோது திரையைக் காட்டி விளக்கலாம்.

* **கோப்புகளை பகிர்தல்**:  ஆவணங்கள், படங்கள், வீடியோக்கள் போன்ற கோப்புகளை எளிதாக பகிரலாம்.  பகிரப்பட்ட கோப்புகளை எல்லோரும் ஒரே நேரத்தில் திறந்து திருத்தலாம்.

* **அணிகள் மற்றும் பிரிவுகள்**:  ஒவ்வொரு திட்டத்திற்கும் தனித்தனி அணி உருவாக்கலாம்.  ஒவ்வொரு அணிக்குள்ளும் பல பிரிவுகளை உருவாக்கி தலைப்புக்கு ஏற்ப உரையாடலாம்.

* **ஒன்றிணைந்து வேலை செய்வது**:  மைக்ரோசாஃப்ட் வார்ட், எக்ஸெல், பவர்பாயிண்ட் போன்ற ஆவணங்களை ஒரே நேரத்தில் பலர் இணைந்து திருத்தலாம்.  கூட்டத்தின் போது குறிப்புகளை எழுதிக் கொள்ளலாம்.

## மேற்கோள்கள்

பகுப்பு:மைக்ரோசாப்ட்
பகுப்பு:மைக்ரோசாப்ட் ஆபிஸ் மென்பொருட்கள்
தீன் தயாள் ஏழைக் குடும்பங்களின் பாதுகாப்பு திட்டம்

**தீன் தயாள் ஏழைக் குடும்பங்களின் பாதுகாப்பு திட்டம்** (*Deen Dayal Upadhyaya Antyodaya Parivar Suraksha Yojana*) சுருக்கமாக:(**DAY-PSY**), இந்திய அரசால் 1 ஏப்ரல் 2023 அன்று இந்தியா முழுவதும் செயல்படுத்தப்படும் திட்டம். இத்திட்டத்தின் நோக்கம் ஏழைக் குடும்ப உறுப்பினர் இறக்கும்போதோ அல்லது விபத்தில் நிரந்தரமாக உடல் ஊனம் அடைந்தவர்களுக்கு நிதி உதவி வழங்குவதை நோக்கமாகக் கொண்டுள்ளது.

இந்தத் திட்டத்தின் கீழ் வழங்கப்படும் நிதி உதவி இறப்பு அல்லது நிரந்தர ஊனத்தின் போது தனிநபரின் வயதைப் பொறுத்து மாறுபடும். 6 வயதுக்கு மேற்பட்டவர்கள் மற்றும் 60 வயது வரை உள்ளவர்களுக்கு மட்டுமே இத்திடத்தில் நிதியுதவி பெற தகுதியுடையவர்கள்.

பிரதம மந்திரி ஜீவன் ஜோதி பீமா ஆயுள் காப்பீட்டுத் திட்டம் மற்றும் பிரதம மந்திரி சுரக்‌ஷா பீமா விபத்துக் காப்பீட்டுத் திட்டம் ஆகியவற்றின் கீழ் பெறப்பட்ட தொகையுடன் சேர்த்து இந்தி நிதியுதவி கூடுதலாக வழங்கப்படும்.
## நோக்கம்
ஏழைக் குடும்பங்களுக்கு சமூகப் பாதுகாப்பை வழங்குதல் மற்றும் அவர்களின் நிதி நிலையை மேம்படுத்துதல்.
## திட்டத்தின் முக்கிய அம்சங்கள்
இந்தத் திட்டத்தின் மூலம் ஒரு ஏழைக் குடும்ப உறுப்பினரின் மரணம் (இயற்கையாகவோ அல்லது விபத்த்தில்) அல்லது விபத்தால் ஏற்படும் நிரந்தர ஊனம் அடைந்தவர்களுக்கு நிதி உதவி வழங்கப்படுகிறது.

### நிதி பெறத் தகுதி
குடும்பத்தின் ஆண்டு வருமானம் ரூபாய் 1.80 லட்சத்திற்கும் குறைவாக இருக்க வேண்டும்.

### வழங்கப்படும் நிதி உதவி
6 முதல் 12 வயதுக்குட்பட்டவர்களுக்கு ரூ.1 இலட்சம்.
12 முதல் 18 வயதுக்குட்பட்டவர்களுக்கு ரூ.2 லட்சம்.
18 முதல் 25 வயதுக்குட்பட்டவர்களுக்கு ரூ.3 லட்சம்.
25 முதல் 45 வயதுக்குட்பட்டவர்களுக்கு ரூ.5 லட்சம்.
45 முதல் 60 வயதுக்குட்பட்டவர்களுக்கு ரூ.3 லட்சம்.

## தேவையான ஆவணங்கள்
இந்தத் திட்டத்தின் நிதிப்பலன்களைப் பெற, குடும்ப உறுப்பினர்கள் சில நிபந்தனைகளை பூர்த்தி செய்து தேவையான ஆவணங்களுடன் வருவாய் வட்டாட்சியர் அலுவலகத்தில் விண்ணப்பிக்க வேண்டும்.
## மேற்கோள்கள்

## வெளி இணைப்புகள்

* தீன் தயாள் ஏழைக் குடும்பங்களின் பாதுகாப்பு திட்டத்தின் இணையதளம்
பகுப்பு:இந்திய அரசுத் திட்டங்கள்
பகுப்பு:மோதி ஆட்சியின் திட்டங்கள்
ச. ப. மணவாளன்

**ச. ப. மணவாளன்** (*S. P. Manavalan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பத்தூர் மாவட்டம் 	திருப்பத்தூர் நகரைச் சேர்ந்தவர். முடியனூர் ஊராட்சி ஒன்றிய இடைநிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1945 பிறப்புகள்
பருராச் சட்டமன்றத் தொகுதி

**பருராச் சட்டமன்றத் தொகுதி** *(Baruraj Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. பருராச், வைசாலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
சோசலிச கட்சி

**சோசலிச கட்சி** (*Socialist Party*) என்பது இந்திய அரசியல் கட்சியாகும். 1951-ஆம் ஆண்டு நடைபெற்ற இந்தியப் பொதுத் தேர்தலில் இக்கட்சி 12 இடங்களை வென்று மூன்றாவது இடத்தைப் பிடித்தது. ஜெயபிரகாஷ் நாராயணின் தனிப்பட்ட புகழ் இருந்தபோதிலும், இதன் தேர்தல் செயல்பாடு மேம்படவில்லை. இது ஜே. பி. கிருபளானி உருவாக்கிய கிசான் மஸ்தூர் பிரஜா கட்சியுடன் இணைந்து பிரஜா சோசலிச் கட்சியாக உருவாகியது.

## மேலும் பார்க்க
* இந்தியாவில் சோசலிசம்
* இந்தியாவில் உள்ள அரசியல் கட்சிகளின் பட்டியல்

## மேற்கோள்கள்

பகுப்பு:இந்திய அரசியல் கட்சிகள்
சின்னஞ்சிறு கிளியே (தொலைக்காட்சி தொடர்)

**சின்னஞ்சிறு கிளியே** என்பது ஜீ தமிழ் தொலைக்காட்சியில் 7 சூலை 2025 ஆம் ஆண்டு முதல் திங்கள் முதல் சனி வரை இரவு 9 மணிக்கு ஒளிபரப்பாகும்  குடும்பம் சார்ந்த தொலைக்காட்சி நாடகத் தொடர் ஆகும். இது ஜீ வங்களா தொலைக்காட்சியில் ஒளிபரப்பான 'மிதை' என்ற தொடரின் மறு ஆக்கம் ஆகும். இந்த தொடரை என். பிரியன் என்பவர் இயக்க, சுவாதி சர்மா மற்றும் ஆனந்த் செல்வன் ஆகியோர் முதன்மைக் கதாபாத்திரத்தில் நடித்துள்ளனர்.
சானக சம்பத்

**சானக சம்பத் மதுகொட** ஓர் இலங்கை அரசியல்வாதி ஆவார். இலங்கை பொதுசன முன்னணி கட்சியின் உறுப்பினரான இவர், 2024 இலங்கை நாடாளுமன்றத் தேர்தலில் காலி தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். இவர் ஒரு முன்னாள் மாகாணசபை உறுப்பினர் ஆவார்.

## தேர்தல் வரலாறு

## மேற்கோள்கள்

பகுப்பு:இலங்கை பொதுசன முன்னணி அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:வாழும் மக்கள்
யாதும் அறியான்

**யாதும் அறியான்** என்பது எம். கோபி இயக்கத்தில் உருவாகியுள்ள 2025ஆம் ஆண்டுக்கான ஒரு இந்திய தமிழ் மொழி சைக்கோ-திரில்லர் திரைப்படமாகும். இப்படத்தில் தினேஷ், பிரானா, அப்பு குட்டி, தம்பி ராமையா உள்ளிட்டோர் முக்கிய பாத்திரங்களில் நடித்துள்ளனர். இப்படம் 2025 ஜூலை 18 ஆம் தேதி வெளியிடப்பட இருக்கிறது.

## கதாபாத்திரங்கள்
* தினேஷ்  
* பிரானா  
* அப்பு குட்டி  
* தம்பி ராமையா  
* ஆனந்த் பாண்டி  
* ஷியாமல்  
* ஷேக்

## தயாரிப்பு
இந்தத் திரைப்படம் ஒரு பண்டைய பங்களா பின்னணியில் நடைபெறும் சைக்கோ திரில்லர் கதையை கொண்டு உருவாக்கப்பட்டுள்ளது. இயக்குநர் கோபி, படத்துக்கான கதையை எழுதியும், இயக்கியும் உள்ளார். இப்படத்தின் படப்பிடிப்பு கொல்லிமலை உள்ளிட்ட இடங்களில் நடத்தப்பட்டது.

## இசை
தர்ம பிரகாஷ் இப்படத்திற்கான இசையை அமைத்துள்ளார். பாடல்கள் மற்றும் இசை வெளியீடு குறித்த தகவல்கள் பின்னர் வெளியிடப்படும்.

## வெளியீடு
இப்படத்தின் பர்ஸ்ட் லுக் 2025 பிப்ரவரி மாதம் வெளியிடப்பட்டது. படம் 2025 ஜூலை 18 அன்று திரையிடப்பட உள்ளது.

பகுப்பு:2025 தமிழ்த் திரைப்படங்கள்
பகுப்பு:இந்தியத் திரைப்படங்கள்
ந. மாசிலாமணி

**ந. மாசிலாமணி** (*N. Masilamani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் இராமதேவநல்லூரைச் சேர்ந்தவர். இவர் மருத்துவத் துறையில் இளநிலைப் பட்டம் பெற்ற மருத்துவர் ஆவார். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஜெயங்கொண்டம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1944 பிறப்புகள்
பில்வைசைட்டு

**பில்வைசைட்டு** (*Billwiseite*) என்பது  (Sb3+)5(Nb,Ta)3WO18 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பாக்கித்தானின் கில்கிட்-பால்டிசுதான் பகுதியில் கிடைக்கும் ஓர் அரிய ஆக்சைடு வகை கனிமமாகும். தோக்லா கிராமத்திலிருந்து சில நூறு அடிகள் தொலைவில்  பெக்மாடைட்டு பாறைகளில் இது காணப்படுகிறது. இலெபிடோலைட்டின் ஒற்றை படிகத்தில் பூச்சாக மட்டுமே பில்வைசைட்டு கண்டறியப்பட்டுள்ளது. பில்வைசைட்டு கொண்ட ஒரே பாறை இராயல் ஒன்டாரியோ அருங்காட்சியகத்தில் வைக்கப்பட்டுள்ளது.

பன்னாட்டு கனிமவியல் சங்கம் பில்வைசைட்டு கனிமத்தை Bwi என்ற குறியீட்டால் அடையாளப்படுத்துகிறது.

ஒப்பீட்டளவில் நான்கு அசாதாரணமான தனிமங்களான ஆண்டிமனி, நையோபியம், தாண்டலம் மற்றும் தங்குதன் ஆகியவை இக்கனிமத்தில் உள்ளன. சாண்டா பார்பராவின் கலிபோர்னியா பல்கலைக்கழகத்தைச் சேர்ந்த கனிமவியலாளர் வில்லியம் வைசின் நினைவாக பில்வைசைட்டு எனப்  பெயரிடப்பட்டது.

பன்னாட்டு புவியியலாளர்கள் குழுவால் பில்வைசைட்டு கண்டுபிடிக்கப்பட்டது.  2010ஆம் ஆண்டில் பன்னாட்டு கனிமவியல் சங்கம் கனிமமாக இதை ஏற்றுக்கொண்டது. இதன் கண்டுபிடிப்பு 2011ஆம் ஆண்டில் இச்சங்கத்தின் செய்தி இதழில் அறிவிக்கப்பட்டது. 2012ஆம் ஆண்டில் மேலும் விரிவாக விவரிக்கப்பட்டது..

## மேற்கோள்கள்

பகுப்பு:ஆக்சைடு கனிமங்கள்
பகுப்பு:நையோபியம் கனிமங்கள்
பகுப்பு:ஆண்டிமனி கனிமங்கள்
பகுப்பு:தாண்டலம் கனிமங்கள்
பகுப்பு:தங்குதன் கனிமங்கள்
மக்கள் மேம்பாட்டுக் கட்சி

**மக்கள் மேம்பாட்டுக் கட்சி** *(Vikassheel Insaan Party)* என்பது ஓர் இந்திய அரசியல் கட்சியாகும். இது 2015 பீகார் சட்டமன்ற தேர்தலின் போது பாரதிய ஜனதா கட்சிக்காக பிரச்சாரம் செய்த இந்தி திரைப்படத்துறையை சேர்ந்த கலை இயக்குநர் முகேசு சகானி என்பவரால் 4 நவம்பர் 2018 அன்று தொடங்கப்பட்டதாகும். இவர் 2019ஆம் ஆண்டில் மதுபானி, முசாபர்பூர், ககாரியா ஆகிய மூன்று மக்களவைத் தொகுதிகளில் போட்டியிட்டார். ஆனால் எந்த தொகுதியிலும் வெற்றி பெற முடியவில்லை. இந்தக் கட்சிக்கு முக்கியமாக நிசாத், நோனியா, பிண்ட், பெல்டார் சமூகத்தினர் ஆதரவு அளித்துள்ளனர். இவர்கள் 20 துணை சாதிகளைச் சேர்ந்த மீனவர் மற்றும் படகோட்டிகளை உள்ளடக்கியுள்ளனர்.

## மேற்கோள்கள்

பகுப்பு:பீகார் அரசியல் கட்சிகள்
கோவை - 57

**கோவை - 57** *(CO - 57)* என்பது, **[[கோவை - 50 (நெல்)|கோவை - 50]]** எனும் புதிய நெல் இரகத்தையும், **[[கருப்புக் கவுனி (நெல்)|கருப்புக் கவுனி]]** எனும் மரபார்ந்த நெல் இரகத்தையும் இணைத்து உருவாக்கப்பட்ட தமிழகத்தின் நெல் வகையாகும். மேலும் இந்த நெல் இரகத்தை, மேம்படுத்தப்பட்ட கருப்புக் கவுனி என்றும் அழைக்கப்படுகிறது. 

## வெளியீடு
தமிழ்நாட்டின் கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 2023 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது. 

## மகசூல்
135 முதல் 140 நாட்களில் அறுவடைக்கு வரக்கூடிய கோ 57 நெல் வகை, சராசரியாக தானிய மகசூல், ஒரு எக்டேருக்கு 4638 கிலோவாக பதிவு செய்யப்பட்டுள்ளது. மேலும் சம்பா, பின் சம்பா, மற்றும் தாளடி போன்ற மத்திய, மற்றும் நீண்டகாலப் பருவங்களில் பயிரிட ஏற்ற நெல் இரகமாக கூறப்படுகிறது.

## வெளி இணைப்பு
* - இணைப்பு மலர்/விவசாய மலர்/அனைத்து பருவத்திற்கும் 'கோவை- 57' நெல்

## சான்றுகள்

பகுப்பு:தமிழ்நாட்டின் நெல் வகைகள்
நாராயண் நகராட்சி

**நாராயண் நகராட்சி** (*Narayan,* நேபாளி மொழி: नारायण), நேபாள நாட்டின் கர்ணாலி மாகாணத்தில் உள்ள தைலேக் மாவட்டத்தித்தின் மாவட்டத்தின் நிர்வாகத் தலைமையிடமும் நகராட்சியும் ஆகும். இது இமயமலையில் 3000 மீட்டர்  (9842 அடி) உயரத்தில் அமைந்துள்ளது. 
## மக்கள் தொகை பரம்பல்
2011 நேபாள மக்கள் தொகைக் கணக்கெடுப்பின்படி, 11 வார்டுகளும், 100.63 சதுர கிலோமீட்டர் பரப்பளவும் கொண்ட நாராயண் நகராட்சியின் மக்கள் தொகை 27,037 ஆகும். இந்நகரத்தின் மக்களில் 96.3% பேர் நேபாளி மொழி, 3.3% பேர் மகர் மொழி, 0.2% பேர் மைதிலி மொழி, 0.1% பேர் தாரு மொழியைப் பேசுகின்றனர். இதன் மக்களில் இந்துக்கள் 97.7%, கிறித்துவர்கள் 1.9%, பௌத்தர்கள் 0.3% ம்ற்றும் இசுலாமியர்கள் 0.1% உள்ளனர். சரசரி எழுத்தறிவு 71.1% ஆக உள்ளது.

## மேற்கோள்கள்

## வெளி இணைப்புகள்
* https://www.narayannepal.com.np
* http://www.narayanmun.gov.np/
* https://www.citypopulation.de/php/nepal-mun-admin.php?adm2id=6009

பகுப்பு:கர்ணாலி பிரதேசம்
பகுப்பு:நேபாள உள்ளாட்சி அமைப்புகள்
பகுப்பு:தைலேக் மாவட்டம்
பைரவி கிராமிய நகராட்சி

**பைரவி கிராமிய நகராட்சி** (*Bhairabi Rural Municipality* (நேபாள மொழி|भैरवी गाउँपालिका), நேபாளம் நாட்டின் கர்ணாலி மாகாணத்தில் உள்ள தைலேக் மாவட்டத்தில் அமைந்த ஒரு கிராமிய நகராட்சி மன்றம் ஆகும். இது மாவட்டத் தலைமையிடமான நாராயண் நகருக்கு வடமேற்கே 27.8 கிலோமீட்டர் தொலைவிலும்; கர்ணாலி மாகாணத் தலைநகரான விரேந்திரநகருக்கு வடக்கே 92.5 கிலோமீட்டர் தொலைவிலும் உள்ளது. இது இமயமலையில் 1359 மீட்டர் உயரத்தில் உள்ளது. 

## மக்கள் தொகை பரம்பல்
2011 நேபாள மக்கள் தொகைக் கணக்கெடுப்பின்படி 7 வார்டுகளும், 110.46 சதுர கிலோமீட்டர் பரப்பளவும். கொண்ட பைரவி கிராமிய நகராட்சியின் மக்கள் தொகை  21,233 ஆகும்.  இக்கிராமிய நகராட்சியில் நேபாள மொழி 98.6%, குரூங் மொழி 1.1% மற்றும் பிற மொழிகள் 0.1% பேரும் பேசுகின்றனர்.சேத்திரி மக்கள் 32.3%ம் மலைவாழ் பிராமணர்களான பகுணி மக்கள் 15%, காமி மக்கள் 8%, தாக்கூர்கள் 5%, மகர் மக்கள் 4.7%, சர்க்கி மக்கள் 3.8%, தாமி/தோலி மக்கள் 2.5%, சன்யாசி/தசநாமி மக்கள் 2.3%, குரூங் மக்கள் 1.4% மற்றும் இசுலாமியர்கள் 0.4% வாழ்கின்றனர். 

இந்து சமயத்தினர் 97.3%, இசுலாமியர்கள் 1.4%, பௌத்தர்கள் மற்றும் 1.11% கிறித்தவர்கள்  0.2%.வாழ்கின்றனர். சராசரி எழுத்தறிவு 60.6% ஆக உள்ளது.  
## மீத்தேன் எரிவாயு கண்டுபிடிப்பு
பைரவி கிராமிய நகராட்சியில் உள்ள ஜல்ஜலே கிராமத்தில் நேபாளத்தின் சுரங்கம் & புவியியல் துறையினரின் மேற்பார்வையில் சீனாவின் புவியியலாளர்கள் 1.12 பில்லியன் கன மீட்டர் மீத்தேன் இயற்கை எரிவாயு இருப்பதாக கண்டறிந்துள்ளனர்.
## மேற்கோள்கள்

## வெளி இணைப்புகள்
*http://citypopulation.info/php/nepal-mun-admin.php?adm2id=6003
பகுப்பு:கர்ணாலி பிரதேசம்
பகுப்பு:நேபாள கிராமிய நகராட்சிகள்
பகுப்பு:தைலேக் மாவட்டம்
சிறீபதி ஆர்கேடு

**சிறீபதி ஆர்கேடு** (*Shreepati Arcade*) என்பது இந்தியாவின் மகாராட்டிர மாநிலத்திலுள்ள மும்பை நகரத்தில் 2002ஆம் ஆண்டில் கட்டி முடிக்கப்பட்ட ஒரு குடியிருப்பு வானளாவிய கட்டடமாகும்.  மும்பையில் உள்ள நானா சௌக்கில், மும்பை நகரின் மையப்பகுதியில் உள்ள கிராண்ட்டு சாலைப் பாலத்திற்கு சற்று தொலைவில் இக்கட்டடம் அமைந்துள்ளது.

சிறீபதி ஆர்கேடு கட்டடம் 154 மீட்டர் (500 அடி) உயரம் கொண்டுள்ளது.  இங்கு 45 தளங்கள் உள்ளன. ஆறு சுவிசு சிண்ட்லர்சு குழுமத்தின் மின்தூக்கிகள், வினாடிக்கு 4 மீட்டர் வரை வேகத்தில் இயங்கும் அதிவேக மின்தூக்கிகள் இங்கு பொறுத்தப்பட்டுள்ளன. இவை தரையிலிருந்து 45ஆவது மாடிக்குச் செல்ல 35 வினாடிகள் மட்டுமே ஆகும். கட்டடத்திற்குள் உள்ள தீயணைப்பு பாதுகாப்பு அமைப்புகள் முற்றிலும் தானியங்கி முறையில் இயங்குகின்றன. இவை தெளிப்பான் அமைப்பைக் கொண்டுள்ளன. பிரதான மற்றும் சமையலறை கதவுகள் இரண்டு மணிநேர தீ மதிப்பீடு கொண்டவையாகும். கட்டடத்தில் மின்கம்பித் தொகுதி அமைப்பில் காப்பிடப்பட்ட கம்பிகள் வழியாக மின்னோட்டம் செல்கிறது. இந்த வானளாவிய கட்டிடம் பூகம்பத்தை எதிர்க்கும் திறன் கொண்டது.

சிறீபதி ஆர்கேடின் கூட்டுப் பொழுதுபோக்கு மனையில் நீச்சல் குளம், உடற்பயிற்சி கூடம், நீராவிக் குளியல் அறை ஆகியவை உள்ளன.  இந்த கட்டடத்தில் வசிப்பவர்கள் அனைவரும் சைவ உணவு உண்பவர்களாக இருக்க வேண்டும் என்ற குடியிருப்பு கட்டுப்பாடு உள்ளது. இந்த வகையான நடைமுறை இந்தியாவில் அசாதாரணமாகக் கருதப்படவில்லை.

## மேற்கோள்கள்

## வெளி இணைப்புகள்
*Skyscraper page showing diagrams

பகுப்பு:மும்பையிலுள்ள கட்டிடங்கள்
ஆர்-பேரங்காடி

**ஆர்-பேரங்காடி** (*R-Mall*) இந்தியாவிலுள்ள மும்பையின் புறநகர்ப் பகுதியான முலுண்டில் அமைந்துள்ளது. இப்பேரங்காடி 2003 ஆம் ஆண்டில் திறக்கப்பட்டது. இரன்வால் டெவலப்பர்சு என்ற தனியார் நிறுவனம் இப்பேரங்காடியை உருவாக்கியது. 700 அடி (210 மீ) முன்பக்கத்துடன் கூடிய 250,000 சதுர அடி (23,000 மீ2) பரப்பளவு கொண்ட இப்பேரங்காடியை ஐக்கிய இராச்சியத்தைச் சேர்ந்த சாப்மேன் டெய்லர் & பங்குதாரர்கள் என்பவரால் வடிவமைக்கப்பட்டது. ஆர் பேரங்காடியில் ஒவ்வொரு தளத்திலும் சுமார் 80,000 சதுர அடி (7,000 மீ2) பரப்பளவைக் கொண்ட 4-மாடி குளிரூட்டப்பட்ட கட்டடங்கள் உள்ளன. ஆர்-பேரங்காடியில் 7 நிலை நான்கு சக்கர வாகனம் நிறுத்துமிட வசதி உள்ளது. மும்பையின் இரண்டாவது பழமையான பேரங்காடியாகவும், மும்பை புறநகர் மாவட்டத்தில் உள்ள பழமையான பேரங்காடியாகவும் கருதப்படுகிறது. 

## மேற்கோள்கள்

## வெளி இணைப்புகள்
*R Mall website

பகுப்பு:மும்பையிலுள்ள கட்டிடங்கள்
நிசாந்த சமரவீர

**நிசாந்த சமரவீர** ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர், 2024 இலங்கை நாடாளுமன்றத் தேர்தலில் காலி தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.

## தேர்தல் வரலாறு

## மேற்கோள்கள்

பகுப்பு:தேசிய மக்கள் சக்தி அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:வாழும் மக்கள்
இசுலாமிய ஒத்துழைப்பு அமைப்பு

**இசுலாமிய ஒத்துழைப்பு அமைப்பு** ( அல்லது OIC; ) என்பது 1969 ஆம் ஆண்டு தொடங்கப்பட்ட ஒரு சர்வதேச அமைப்பு ஆகும். இது முன்னர் **இசுலாமிய மாநாட்டு அமைப்பு** என்று அழைக்கப்பட்டது. இது 57 உறுப்பினர்களைக் கொண்டுள்ளது. இதில் 48 நாடுகள் முசுலிம்களைப் பெரும்பான்மையாகக் கொண்டுள்ள நாடுகள் ஆகும். The organisation claims to be "முசுலிம் உலகத்தின் ஒட்டு மொத்த குரலாக" இருப்பதாகவும், "உலக அமைதி மற்றும் இணக்கத்தை ஊக்குவிக்கும் மன நிலையில் முசுலிம் உலகத்தின் விருப்பங்களை பாதுகாப்பதாகவும்" இந்த அமைப்பு கூறுகிறது.
*
## மேற்கோள்கள்

பகுப்பு:இசுலாம்
பகுப்பு:இசுலாமிய அமைப்புகள்
நிர்மலம்மா

**நிர்மலம்மா** (*Nirmalamma*, 18 சூலை 1920 - 19 பிப்ரவரி 2009) என்பவர் தெலுங்கு திரைப்பட நடிகை ஆவார். இவர் 1000 க்கும் மேற்பட்ட படங்களில் தோன்றியுள்ளார்.  பல படங்களில் பாட்டி வேடங்களில் நடித்ததற்காக இவர் நன்கு அறியப்பட்டார். நிர்மலம்மா இரண்டு நந்தி விருதுகளைப் பெற்றுள்ளார். 

## துவக்க கால வாழ்க்கை
இவர் பிரித்தானிய இந்தியாவின் மெதராசு மாகாணத்தில் இருந்த மச்சிலிப்பட்டினத்தில் பிறந்தார்.

## திரைப்பட வாழ்க்கை
இவரது முதல் படம் 1943 இல் வெளியான *கருட கர்வபங்கம்* ஆகும். நிர்மலம்மா, தெலுங்கு திரையுலகில் என். டி. ராமராவ், நாகேஸ்வர ராவ், கிருஷ்ணா, எஸ். வி. ரங்கராவ், ராஜேந்திர பிரசாத், பி. பி. ஸ்ரீனிவாஸ், சிரஞ்சீவி, பாலகிருஷ்ணா, வெங்கடேஷ், நாகார்ஜுனா மற்றும் பல பிரபல நடிகர்களுடன் இணைந்து பணியாற்றியுள்ளார். எஸ். வி. கிருஷ்ணா ரெட்டி, ஈ. வி. வி. சத்தியநாராயணா ஆகிய இயக்குநர்களின் கிட்டத்தட்ட அனைத்து படங்களிலும் தோன்றிய கலைஞர்களில் இவரும் ஒருவர். ஐந்து தசாப்தங்களுக்கும் மேலான தனது திரைப்பட வாழ்க்கையில், இவர் 700 இக்கும் மேற்பட்ட படங்களில் நடித்துள்ளார். மேலும் 'மயூரி' படத்தில் நடித்ததற்காக சிறந்த துணை நடிகைக்கான நந்தி விருதைப் பெற்றார். 'சங்கராபரணம்', 'யமகோலா', 'பதஹரல்ல வயசு', 'சுவாதி முத்யம்', 'மாவி சிகுரு', 'சுப சங்கல்பம்' *சின்னோடு பெத்தோடு*, *படரெல்லா* வயசு, *கனகமஹாலட்சுமி ரிக்கார்டிங் டான்ஸ் ட்ரூப்*, *கேங் லீடர்*, *மாயலோடு*, *எகிரே பவுரமா, ரெண்டில்லா பூஜாரி*, *தேவதா* ( ஷோபன் பாபுவின் படம் ), சின்னராயுடு, *[[தளபதி (திரைப்படம்)|தளபதி]]*, அலிபாபா அர்தானூன தொங்கலு, *சீதாராம* *காரி அப்பாயி*, *மாமகாரு*, *ஆ ஒக்கடி அதக்கு*, *கார்தவ்யம்*, *சாலக்கி மொகுடு* மற்றும் *சடஸ்தாபு பெல்லம்* போன்ற படங்களில் இவரது பாத்திரங்கள் மறக்க முடியாதவை.

இவர் நிர்மலா ஆர்ட்ஸ் என்ற படத்தயாரிப்பு நிறுவனத்தை நிறுவி, ரேலங்கி நரசிம்ம ராவ் இயக்கிய ராஜேந்திர பிரசாத் நடித்த *சாலக்கி மொகுடு சதஸ்தபு பெல்லம்* என்ற படத்தை தயாரித்தார்.

பிரபல இயக்குனர் எஸ். வி. கிருஷ்ணா ரெட்டி இயக்கிய *பிரேமகு ஸ்வாகதம்* தான் இவர் கடைசியாக நடித்த படமாகும்.  தெலுங்கு திரையுலகின் வைரவிழா கொண்டாட்டமே இவர் கடைசியாக கலந்து கொண்ட பொது நிகழ்ச்சியாகும். அங்கு பிரபலங்கள் தெலுங்கு சினிமாவின் பல தலைமுறை நடிகர்களுக்கு அம்மா/பாட்டியாக நடித்ததற்காக இவரை நினைவு கூர்ந்தனர்.

## தனிப்பட்ட வாழ்க்கை
இவருக்கு சொந்த குழந்தைகள் இல்லை. ஆனால் கவிதா என்ற மகளை தத்தெடுத்தார். 

## விருதுகள்
நந்தி விருதுகள் 

* 1984 சிறந்த துணை நடிகை - *மயூரி*
* 1999 சிறந்த குணச்சித்திர நடிகை - *சீதாராம ராஜு*

## தேர்ந்தெடுக்கப்பட்ட திரைப்படவியல்
இது அவரது படங்களின் பகுதி பட்டியல்.

### தமிழ் படங்கள்

* *[[இளமை ஊஞ்சலாடுகிறது]]* (1978)
* *[[ராஜ பார்வை (திரைப்படம்)|ராஜ பார்வை]]* (1981)
* *[[தளபதி (திரைப்படம்)|தளபதி]]* (1991)
* *[[கலைஞன் (திரைப்படம்)|கலைஞன்]]* (1993)
* *[[ஒரு ஊரில் ஒரு ராஜகுமாரி]]* (1995)
* *[[கோயமுத்தூர் மாப்ளே]]* (1996)

## மேற்கோள்கள்

## வெளி இணைப்புகள்
* 
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:2009 இறப்புகள்
பகுப்பு:1920 பிறப்புகள்
பைரோபாசுபோரைல் குளோரைடு

**பைரோபாசுபோரைல் குளோரைடு** (*Pyrophosphoryl chloride*) என்பது P2O3Cl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  O(POCl2)2 என்ற அமைப்பு வாய்ப்பாட்டாலும் இச்சேர்மம் குறிக்கப்படுகிறது. இது ஒரு நிறமற்ற நீர்மம் ஆகும். ன் வேதியியல் கட்டமைப்பைப் பொறுத்தவரை, பைரோபாசுபோரைல் குளோரைடு ஓர் ஆக்சோ பாலத்தைப் பகிர்ந்து கொள்ளும் இரண்டு நான்முக பாசுபரசு தளங்களைக் கொண்டுள்ளது.  பைரோபாசுபாரிக்கு  அமிலமான O(PO(OH)2)2 அமிலத்தின் வழிப்பெறுதியாகவும் கருதப்படுகிறது. 

இங்குள்ள  வேதியியல் சமன்பாட்டில் விவரிக்கப்பட்டுள்ளபடி, பாசுபோரைல் குளோரைடை மெத்தனாலின் பாதி சமமான கரைசலுடன் சேர்த்து வினைபுரியச் செய்வதன் மூலம் பைரோபாசுபோரைல் குளோரைடு சேர்மம் பெறப்படுகிறது:

::2 POCl3 + CH3OH -> O(POCl2)2 + CH3Cl + HCl 

பாசுபோரைல் குளோரைடு மூலம் ஆல்ககால்களை குளோரினேற்றம் செய்வதில் பைரோபாசுபோரைல் குளோரைடு ஓர் இடைநிலைப் பொருளாக முன்மொழியப்படுகிறது. இது வில்சுமியர்-ஆக்கு ஃபார்மைலேற்ற வினைகளுக்கான ஒரு வினைக்காரணியாகவும் செயல்படுகிறது.

## மேற்கோள்கள்


பகுப்பு:பாசுபரசு(V) சேர்மங்கள்
பகுப்பு:ஆக்சி குளோரைடுகள்
பகுப்பு:பாசுபரசு ஆக்சோ ஆலைடுகள்
பகுப்பு:நீர்நீக்கிகள்
பைகுந்த்பூர் சட்டமன்றத் தொகுதி, பீகார்

**பைகுந்த்பூர் சட்டமன்றத் தொகுதி** *(Baikunthpur Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கோபால்கஞ்ச் மாவட்டத்தில் அமைந்துள்ளது. பைகுந்த்பூர், கோபால்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
கிண்டூர்

**கிண்டூர்** (*Kintoor* or *Kintur*), இந்தியாவின் உத்தரப் பிரதேசம் மாநிலத்தின் அவத் பிரதேசத்தில் அமைந்த பாராபங்கி மாவட்டத்தில் உள்ள *சிரௌலி கௌஸ்பூர்* வருவாய் வட்டத்தில் உள்ள பெரிய கிராமம் ஆகும். கிண்டூர் கிராமம் மாவட்டத் தலைமையிடமான பாராபங்கிக்கு  மேற்கே 36.1 கிலோமீட்டர் தொலைவில் உள்ளது. 1857 சிப்பாய்க் கிளர்ச்சியின் போது கிண்டூர் கிராமத்தில் பிரித்தானிய கிழக்கிந்திய கம்பெனிக்கு எதிராக நடைபெற்ற சண்டைக்காக அறியப்படுகிறது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 1690 குடியிருப்புகள் கொண்ட கிண்டூர் கிராமத்தின் மக்கள் தொகை 9388 ஆகும். அதில் 4798 ஆண்கள் மற்றும் 4590 பெண்கள் இருந்தனர். இதன் மக்கள் தொகையில் 6 வயதிற்குட்பட்ட குழந்தைகள்17.03%  ஆகும். பாலின விகிதம் 1000 ஆண்களுக்கு 957 பெண்கள் வீதம் உள்ளனர். சராசரி எழுத்தறிவு  53.85% ஆகும். பட்டியல் சமூக மக்கள் 799 ஆக உள்ளனர்.
## கிண்டூர் கிராமத்தின் சிறப்புகள்

* கிண்டூர் கிராமத்தில் பாயும் காக்ரா ஆற்றின் கரையில் பழங்காலத்து அபூர்வ **பாரிஜாத மரம்** உள்ளது.
* சிவபெருமானுக்கு அர்ப்பணிக்கப்பட்ட குண்டேஸ்வர் கோயில் அமைந்துள்ளது.
### கொமெய்னி & காமெனியின் முன்னோர்
* கிண்டூர் கிராமத்தில் ஈரானின் அதியுயர் தலைவர்களான ரூகொல்லா கொமெய்னி மற்றும் அலி காமெனி ஆகியோரின் முன்னோரான சியா இசுலாம்  மதகுரு *சையத் அகமது முசாவி இந்தி* என்பவர்  முகலாயப் பேரரசின் ஆட்சியில், கிண்டூர் கிராமத்தில் வாழ்ந்தார். சையத் முசாவி இந்தி  1830ஆம் ஆண்டில் ஈராக்கில் நஜாப்  நகரத்தில் அடக்கம் செய்யப்பட்ட சியா இசுலாமின் முதல் இமாம் இமாம் அலியின் புனித அடக்கத் தலத்தை வணங்கி,  மஸ்சாத்  நகரத்தில் குடியேறினார்.

## கிண்டூர் சண்டை

6 அக்டோபர் 1858 அன்று கிண்டூர் கிராமத்தில் 1857 சிப்பாய்க் கிளர்ச்சியை ஒடுக்கும் நடவடிக்கையில் பிரித்தானிய கிழக்கிந்திய கம்பெனிப்  படைகள் மற்றும் கபூர்தலா இராச்சியப் படைகள் கிண்டூர் சண்டையில் ஈடுபட்டனர். இப்போரில் பிரித்தானிய கிழக்கிந்தியப் படைகள் வெற்றி பெற்றது.

## மேற்கோள்கள்

## வெளி இணைப்புகள்
* http://offerings.nic.in/directory/adminreps/viewGPmapcvills.asp?gpcode=48746&rlbtype=V 
* http://ourvillageindia.org/Place.aspx?PID=562564
* http://maps.google.co.uk/maps?ll=27.01504,81.483387&z=12&t=h&hl=en
* https://online.omms.nic.in/ASPNet/citizens/DG/05DVC/CensusStatus.aspx?state=UP&district=13&block=13&reportLevel=3
* The British Empire – Indian Mutiny 1857–58
* Google Books – Battle at Kintoor
* *"Indian Mutiny"* by Saul David 2002 
* Shi'a Islam in Colonial India: Religion, Community and Sectarianism By Justin Jones
* 

பகுப்பு:பாராபங்கி மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
காமேசுவர் நாத் சிங்

**காமேசுவர் நாத் சிங்** (*Kameshwar Nath Singh*)  இந்தியாவைச் சேர்ந்த ஒரு கல்வியாளராவார். தெற்கு பீகார் மத்திய பல்கலைக்கழகத்தின் துணைவேந்தராக பணியாற்றினார். 1958ஆம் ஆண்டு சனவரி மாதம் முதல் தேதியன்று பிறந்தார்.  மார்ச் 2018ஆம் ஆண்டு மார்ச்சு மாதம்  முதல் ஏப்ரல் 2021ஆம் ஆண்டு ஏப்ரல் மாதம் வரை உத்தரபிரதேச ராச்சர்சி  டாண்டன் திறந்தநிலை பல்கலைக்கழகத்தின் துணைவேந்தராகவும் பணியாற்றினார். தனது கல்வி வாழ்க்கையில் சுற்றுச்சூழல் ஆய்வுகள், பிராந்திய மேம்பாடு மற்றும் மதிப்பு கல்வி ஆகிய பிரிவுகளில் பங்களித்தார். புவியியல் துறையின் தலைவராகவும், தீன் தயாள் உபாத்யாயா ஆராய்ச்சி அறக்கட்டளையின் நிறுவன இயக்குநராகவும் பணியாற்றியுள்ளார். பேராசிரியர் சிங் இருபது முனைவர் பட்ட மாணவர்களையும் ஒரு பிந்தைய முனைவர் பட்ட சக மாணவரையும் மேற்பார்வையிட்டார். எழுபதுக்கும் மேற்பட்ட ஆராய்ச்சி கட்டுரைகள், கொள்கை ஆவணங்கள் மற்றும் பதினேழு புத்தகங்களை வெளியிட்டுள்ளார்.

கோரக்பூரில் உள்ள தீன் தயாள் உபாத்யாயா கோரக்பூர் பல்கலைக்கழகத்தில் பட்டம், முதுகலை பட்டம் மற்றும் முனைவர் பட்டங்கள் பெற்றார். 2014ஆம் ஆண்டில் புனேவில் உள்ள இந்திய டெக்கான் புவியியல் சங்கத்தின் சிறந்த புவியியலாளர் விருதை வென்றுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியக் கல்வியாளர்கள்
பகுப்பு:1958 பிறப்புகள்
இருதய சங்கர் சிங்

**இருதய சங்கர் சிங்** (*Hridaya Shanker Singh*) இந்தியாவைச் சேர்ந்த ஒரு கல்வியாளராவார். உத்தரப் பிரதேசத்தில் உள்ள மா சாகும்பரி பல்கலைக்கழகத்தின் முதல் துணைவேந்தராக இருந்தார்.  அங்கு அவர் டிசம்பர் 31, 2021ஆம் ஆண்டு திசம்பர் மாதம் 31ஆம் தேதி முதல் பணியாற்றினார்.

முன்னதாக பேராசிரியர்  இருதய சங்கர் சிங் சௌத்ரி சரண் சிங் பல்கலைக்கழகத்தின் விலங்கியல் துறையில் பேராசிரியராகப் பணியாற்றி ஓய்வு பெற்றார். அங்கு இவர் 1983ஆம் ஆண்டு முதல் 2021ஆம் ஆண்டு வரை பணியாற்றினார். சௌத்ரி சரண் சிங் பல்கலைக்கழகத்தில் துணைவேந்தராகவும், தேர்வுக் கட்டுப்பாட்டாளராகவும், சர் சோட்டு ராம் பொறியியல் கல்லூரியின் இயக்குநராகவும் இருந்துள்ளார். இவர் உத்தரப் பிரதேசத்தில் உள்ள மகாராச்கஞ்சு மாவட்டத்தில் உள்ள பிரித்மங்கஞ்சு என்ற சிறிய நகரத்தைச் சேர்ந்தவராவார்.

## மேற்கோள்கள்

பகுப்பு:இந்தியக் கல்வியாளர்கள்
பகுப்பு:வாழும் மக்கள்
பகுப்பு:1958 பிறப்புகள்
அனு சிங் லாதர்

**அனு சிங் லாதர்** (*Anu Singh Lather*) இந்தியாவைச் சேர்ந்த ஒரு கல்வியாளராவார். 1962ஆம் ஆண்டு திசம்பர் மாதம் 10ஆம் தேதியன்று இவர் பிறந்தார். தில்லி அம்பேத்கர் பல்கலைக்கழகத்தின் இரண்டாவது துணைவேந்தராக இருந்தார். தில்லி தொழில்நுட்பப் பல்கலைக்கழகத்தின் துணைவேந்தராகவும், பல்கலைக்கழக மேலாண்மை ஆய்வுகள் பள்ளியின் கல்வித்தலைவராகவும் 2008ஆம் ஆண்டு முதல் 2014ஆம் ஆண்டு வரை இருந்தார். குரு இயம்பேசுவர்  அறிவியல் மற்றும் தொழில்நுட்ப பல்கலைக்கழகத்தில் பயன்பாட்டு உளவியல் துறையின் நிறுவனர் மற்றும் தலைவராகவும்  அனு சிங் லாதர் இருந்தார்.

## மேற்கோள்கள்

பகுப்பு:1962 பிறப்புகள்
பகுப்பு:இந்தியக் கல்வியாளர்கள்
பகுப்பு:வாழும் மக்கள்
பகுப்பு:தில்லி நபர்கள்
மூதூர் பிரதேச சபை

**மூதூர் பிரதேச சபை** (*Muttur Divisional Council*) இலங்கையின் திருகோணமலை மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். மூதூர் பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, மூதூர் பிரதேச சபைக்கு 13 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 22 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள மூதூர் பிரதேச சபையின் ஆளுகைப் பிரதேசம் 13 வட்டாரங்களாகப் பிரிக்கப்பட்டுள்ளது. மூதூர் பிரதேச சபையின் கீழ் மூதூர் பிரதேச செயலாளர் பிரிவின் நிருவாக எல்லைகள் உள்ளடங்குகின்றன.

# சம்பூர்
# கட்டபறிச்சான்
# நெய்தல் நகர்
# அக்கரைச்சேனை
# மூதூர்
# ஜாயாநகர்
# பெரியபாலம்
# இருதயபுரம்
# கிளிவெட்டி
# பாலத்தோப்பூர்
# தோப்பூர்
# அல்லைநகர்
# பள்ளிக்குடியிருப்பு 

## தேர்தல் முடிவுகள்

### 2011 உள்ளாட்சித் தேர்தல்
23 யூலை 2011 இல் இடம்பெற்ற உள்ளாட்சித் தேர்தல் முடிவுகள்:

### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 13 உறுப்பினர்கள் வட்டாரங்களில் இருந்து நேரடியாகவும், 11 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 24 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2018 தேர்தலில் மூதூர் பிரதேச சபையின் தலைவராக முகமது மெய்டீன் அப்துல் அரூஸ் (நெய்தல்நகர், சிறீலங்கா முஸ்லிம் காங்கிரசு), துணைத் தலைவராக சிவப்பிரகாசம் துரைநாயகம் (கிளிவெட்டி, இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

### 2025 உள்ளாட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 13 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 22 உறுப்பினர்கள் தேர்ந்தெடுக்கப்பட்டனர்.

2025 தேர்தலில் மூதூர் பிரதேச சபையின் தலைவராக செல்வரெத்தினம் பிரகலாதன் (இலங்கைத் தமிழரசுக் கட்சி), துணைத் தலைவராக பிச்சைத்தம்பி முகம்மது பைசர் (பெரியபாலம், சிறீலங்கா முஸ்லிம் காங்கிரசு) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:திருகோணமலை மாவட்டப் பிரதேச சபைகள்
தரவுக் காப்பு

**தரவுக் காப்பு** ( Backup / Data Backup ) என்பது முக்கியக் கோப்புகள், ஆவணங்கள், புகைப்படங்கள், காணொளி போன்றவற்றை வேறோர் இடத்தில் பாதுகாப்பாக நகலெடுத்து வைத்திருப்பது. இதனால், அசல் தரவு அழிந்துவிட்டாலும், சேதமடைந்தாலும், திருடப்பட்டாலும் அல்லது தொலைந்தாலும் அவற்றை மீண்டும் பெற முடியும்.

தரவுக் காப்பு என்பது மிக முக்கியமான ஒரு நடைமுறை. காரணம், சில நேரங்களில் கணினி அல்லது சாதனங்களில் பழுது ஏற்பட்டுவிடலாம், அப்போது சேமித்து வைத்திருக்கும் முக்கியக் கோப்புகளை மீட்டெடுக்க முடியாமல் போகலாம். மேலும், கணினி நச்சுநிரல் தாக்குதல், ஊடுருவல் போன்ற எதிர்பாராத பிரச்சினைகள் ஏற்பட்டாலும், தரவுகளைப் பாதுகாக்க காப்பு உதவுகிறது. இதேபோல், பலமுறை நம்மாலேயே தவறுதலாகவே முக்கியக் கோப்புகளை அழித்துவிடலாம். அப்படி அழிந்த தரவை மீண்டும் பெறுவதற்கும் காப்பு பெரிதும் பயன்படும். இயற்கைப் பேரழிவுகள், உதாரணமாக வெள்ளம், தீப்பற்றுதல் போன்றவை நிகழ்ந்தாலும், காப்பு செய்யப்பட்ட நகல்கள் இருந்தால் அவற்றை மீண்டும் பெறலாம். இதனால், தரவுக் காப்பு வைத்திருப்பது நம் முக்கியமான தகவல்களைப் பாதுகாப்பாக வைத்திருக்கும் ஓர் அவசியமான பழக்கமாகும்.

தானியங்கி காப்பு மென்பொருட்களைப் பயன்படுத்தி குறிப்பிட்ட கால அட்டவணையின்படி காப்புகளை எடுக்க முடியும், இது மனிதத் தலையீட்டைக் குறைத்து, காப்புச் செயல்முறை தவறாமல் நடப்பதை உறுதி செய்கிறது.

## காப்பு வகைகள்
;முழுக் காப்பு (Full Backup)
இந்த முறையில், தேர்ந்தெடுக்கப்பட்ட அனைத்து தரவுகளின் முழு நகலும் உருவாக்கப்படும். இது அதிக சேமிப்பு இடத்தை எடுத்துக்கொண்டாலும், மீட்டெடுக்கும்போது எளிமையாகவும் வேகமாகவும் இருக்கும், ஏனெனில் அனைத்து தரவுகளும் ஒரே இடத்தில் இருக்கும்.

;வேறுபாட்டுக் காப்பு (Differential Backup)
இது கடைசியாக எடுக்கப்பட்ட முழு காப்பிற்குப் பிறகு மாற்றப்பட்ட அல்லது புதியதாக சேர்க்கப்பட்ட தரவுகளை மட்டுமே நகலெடுக்கும். மீட்டெடுக்கும்போது, கடைசி முழு காப்பு மற்றும் கடைசி வேறுபட்ட காப்பு மட்டுமே தேவைப்படும், இது கூடுதல் காப்பைக் காட்டிலும் சற்று எளிதாக இருக்கும்.

;அதிகரிக்கும்/ கூடுதல் காப்பு (Incremental Backup)
இது கடைசியாக எடுக்கப்பட்ட எந்த வகை காப்பிற்கும் பிறகு மாற்றப்பட்ட அல்லது புதியதாக சேர்க்கப்பட்ட தரவுகளை மட்டுமே நகலெடுக்கும். இது சேமிப்பு இடத்தை மிச்சப்படுத்துகிறது, ஆனால் மீட்டெடுக்கும்போது, முழு காப்பு மற்றும் அடுத்தடுத்த அனைத்து கூடுதல் காப்புகளும் தேவைப்படும், இது மீட்டெடுக்கும் நேரத்தை அதிகரிக்கும்.

## முக்கியத்துவமும் நன்மைகளும்
தரவு காப்பு என்பது தனிப்பட்ட பயனர்கள் முதல் பெரிய நிறுவனங்கள் வரை அனைவருக்கும் முக்கியமானதாகும். தனிப்பட்ட அளவில், புகைப்படங்கள், ஆவணங்கள், இசை மற்றும் பிற தனிப்பட்ட கோப்புகள் போன்ற மதிப்புமிக்க நினைவுகளையும் முக்கியமான தகவல்களையும் பாதுகாக்க இது உதவுகிறது. வணிக ரீதியாக, நிதிப் பதிவுகள், வாடிக்கையாளர் தரவு, அறிவார்ந்த சொத்து மற்றும் செயல்பாட்டுத் தகவல்கள் போன்றவற்றை இழப்பது ஒரு நிறுவனத்திற்கு கடுமையான நிதி இழப்புகளையும், நற்பெயர் பாதிப்பையும் ஏற்படுத்தலாம். தரவு காப்பு ஒரு பேரழிவு மீட்பு திட்டத்தின் ஒருங்கிணைந்த பகுதியாகும், இது ஒரு பெரிய விபத்து அல்லது அமைப்பு செயலிழந்தால் வணிக நடவடிக்கைகளை விரைவாக மீட்டெடுக்க உதவுகிறது. வழக்கமான மற்றும் முறையாகச் செய்யப்படும் தரவு காப்புகள், தரவு இழப்பு ஏற்படும் அபாயத்தைக் கணிசமாகக் குறைத்து, பயனர்கள் தங்கள் முக்கியமான தகவல்களைப் பாதுகாக்க உதவுகின்றன.

## மேற்கோள்கள்
 

பகுப்பு:கணினியியல்
பகுப்பு:தரவு
அல்லைல்பென்சீன்

**அல்லைல்பென்சீன்** (*Allylbenzene*) என்பது C9H10 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 3-பீனைல்புரோப்பீன் என்ற பெயராலும் இச்சேர்மம் அறியப்படுகிறது. நிறமற்ற திரவமாகக் காணப்படும் இந்தச் சேர்மம் ஒரு அல்லைல் குழுவுடன் இணைக்கப்பட்ட ஒரு பீனைல் குழுவைக் கொண்டுள்ளது. அல்லைல்பென்சீன் மறுபக்க-புரோப்பீனைல்பென்சீனாக மாற்றியமாற்றமடைகிறது. 

தாவர உயிர் வேதியியலில், அல்லைல்பென்சீன் கூடு பல பீனைல்புரோப்பனாய்டுகளின் மூலமாகும்.  யூகினால், சப்ரோல், எலிமிசின், மிரிசுடிசின், அபியோல், டில்லாபியோல், சாவிகால், சரிசன், குரோயசின், ஆசுமோர்கிசோல், எக்சலாடசின், சாவிபெட்டால், அசரோன் ஆகியவை அறியப்பட்ட அல்லைல்பென்சீன்களில் அடங்கும்.

## மேற்கோள்கள்

## வெளி இணைப்புகள்
* 

பகுப்பு:பீனைல்புரோப்பீன்கள்
லட்சுமிஹர்

**லட்சுமிஹர்** (பிறப்பு: 20 சூன் 1998) என்பவர் ஒரு தமிழ் எழுத்தாளர் ஆவார். இவரின் *கூத்தொன்று கூடிற்று & பிற கதைகள்* சிறுகதை தொகுப்புகாக சாகித்திய அகாதமி யுவ பரஸ்கார் விருது 2025 ஆம் ஆண்டு வழங்கப்பட்டது.

## பிறப்பும் கல்வியும்
லட்சுமிஹர் மதுரை மாவட்டத்தின், உசிலம்பட்டியில் உள்ள கீழச்செம்பட்டி என்னும் ஊரில் திருநாவுக்கரசு, அருணா இணையருக்கு இரண்டாவது பிள்ளையாக 1998 சூன் 20 அன்று பிறந்தார். இவருக்கு ஒரு அக்காள் உண்டு.

திண்டுக்கல்லில் பள்ளிக் கல்வியைப் பயின்ற இவர் கரூரில் உள்ள குமாரசாமி கல்லூரியில் இயந்திரப் பொறியியலில் இளநிலைப் பட்டம் பெற்றார். சென்னையில் திரைப்படத் தொழில் நுட்பத்தில் பட்டயப் படிப்பை முடித்தார்.

## தொழில்
படத்தொகுப்பில் ஆர்வம் கொண்ட லட்சுமிஹர் திரைப்பட உருவாக்கம் சார்ந்த பணிகளில் பணியாற்றிவருகிறார்.

## எழுத்துப் பணிகள்
லட்சுமிஹர் எழுதிய *ஆண்ட்ராய்ட் வெர்ஷன்* என்ற சிறுகதை 2021 இல் யாவரும் இணைய இதழில் முதன்முதலில் வெளியானது. பின்னர் கனலி, வாசகசாலை, யாவரும், குறி, காலச்சுவடு, கல்குதிரை, கணையாழி, வனம், வல்லினம், பதாகை, உயிர் எழுத்து, உயிர்மை, நீலம் ஆகிய இதழ்களில் இவரது படைப்புகள் வெளியாயின.

இதுவரை அறுபதுக்கும் மேலான சிறுகதைகள் பிரசுரம் ஆகியிருக்கிறது.

## நூல்கள்
* ஸெல்மா சாண்டாவின் அலமாரிப் பூச்சிகள் & பிற கதைகள் (2021, யாவரும்)
* 'டார்லிங்' என பெயர்சூட்டப்பட்ட சித்தாந்தம் (2022, யாவரும்)
* கிளாஸிக் டச் (2023, யாவரும்)
* கூத்தொன்று கூடிற்று & பிற கதைகள் (2024, யாவரும்)
* புலிசாரை (2025 குறுநாவல்- யாவரும்பதிப்பகம்)

## மேற்கோள்கள்

பகுப்பு:மதுரை மாவட்ட எழுத்தாளர்கள்
பகுப்பு:1998 பிறப்புகள்
பகுப்பு:தமிழ் சிறுகதையாளர்கள்
கோவை - 58

**கோவை - 58** *(CO - 58)* என்பது, மேம்படுத்தப்பட்ட **[[வெள்ளைப்பொன்னி (நெல்)|வெள்ளைப் பொன்னி]]** இரகத்தையும், **APO** என்ற நெல் இரகத்தையும் இணைத்து உருவாக்கப்பட்ட தமிழகத்தின் நெல் வகையாகும். அதிக மகசூல் தரும் நெல் இரகமாக கருதப்படும் இது, பாசுமதி அரிசி போன்ற நறுமணம் கொண்ட, நீண்ட மற்றும் மெல்லிய தானியத்தை கொண்டுள்ளதாக கூறப்படுகிறது. 

## வெளியீடு
தமிழ்நாட்டின் கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 2024 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது. 

## மகசூல்
118 - 124 நாட்களில் அறுவடைக்கு வரக்கூடிய கோ 58 நெல் வகை, சராசரியாக தானிய மகசூல், ஒரு எக்டேருக்கு 5858 கிலோவாக பதிவு செய்யப்பட்டுள்ளது. மேலும் பின் சம்பா, மற்றும் தாளடி பிசாணம் போன்ற மத்திய, மற்றும் நீண்டகாலப் பருவங்களில் பயிரிட ஏற்ற நெல் இரகமாக கூறப்படுகிறது.

## சான்றுகள்

பகுப்பு:தமிழ்நாட்டின் நெல் வகைகள்
வயலார் விருது

**வயலார் விருது** (*Vayalar Award*) என்பது கேரளத்தில் ஆண்டுதோறும் வழங்கப்படும் ஒரு இலக்கிய விருதாகும். இது மலையாள மொழியில் எழுதப்படும் சிறந்த இலக்கியப் படைப்புகளுக்கு வழங்கப்படும் ஒரு விருதாகும். இந்த விருது கவிஞரும் பாடலாசிரியருமான வயலார் இராமவர்மாவின் (1928-1975) நினைவாக வயலார் இராமவர்மா நினைவு அறக்கட்டளையால் 1977 ஆண் ஆண்டு நிறுவப்பட்டது. முதலில் இந்த விருதானது ரூ 25,000 தொகை, ஒரு வெள்ளித் தகடு, சான்றிதழ் ஆகியவற்றுடன் வழங்கப்பட்டது. இப்போது இதன் பரிசுதொ தொகையானது ரூ  100,000 என உயர்த்தப்பட்டுள்ளது. இது ஒவ்வொரு ஆண்டும் அக்டோபர் 27 ஆம் தேதி, இராமவர்மாவின் நினைவு நாளன்று வழங்கப்படுகிறது.

## விருது பெற்றவர்கள்

## மேற்கோள்கள்

பகுப்பு:மலையாள இலக்கிய விருதுகள்
பகுப்பு:இந்திய இலக்கிய விருதுகள்
விண்டோசு செர்வர்

**விண்டோசு செர்வர் ( Windows Server )** என்பது மைக்ரோசாப்டின் வழங்கி இயங்குதளம் ஆகும்.  இது பெரும்பாலும் வழங்கி கணினிகளில் பயன்படுத்தப்படுகிறது.  இந்த இயங்குதளத்தின் முக்கிய நோக்கம் ஒரு நிறுவனத்தின் தகவல் தொழில்நுட்ப உள்கட்டமைப்பை நிர்வகிப்பதாகும்.  வழங்கி கணினிகள் என்பது பெரிய நிறுவனங்களில் பலர் ஒரே நேரத்தில் பயன்படுத்தும் தகவல்களை பாதுகாப்பாக சேமித்து பராமரிக்கவும், வேகமாக பகிரவும் பயன்படும் கணினிகள்.

விண்டோசு செர்வர் பயன்படுத்தி நிறுவனங்கள் பல பயனர்களுக்கான கோப்புகளை ஒரே இடத்தில் பாதுகாப்பாகச் சேமிக்கலாம், அவற்றை வேகமாக பகிரலாம், இணையதளங்களையும் வலைப்பயன்பாடுகளையும் நடத்தலாம், மின்னஞ்சல் மற்றும் பிற முக்கிய சேவைகளை நிர்வகிக்கலாம், பயனர் கணக்குகளை நிர்வகிக்கவும் பயன்படுகிறது.   இது பயனர்பெயர், கடவுச்சொல், அணுகல் உரிமைகள் போன்றவற்றை எளிதாக மேலாண்மை செய்ய உதவுகிறது.   இது நிறுவனம் முழுவதும் ஒரே விதமான பாதுகாப்பு விதிமுறைகளைப் பயன்படுத்துவதற்கும், தேவையில்லாத அணுகலைத் தடுப்பதற்கும் உதவுகிறது.

விண்டோசு செர்வர் 2025 என்பது தற்போதைய பதிப்பு, 2024 நவம்பர் இல் வெளியிடப்பட்டது.  2034 ஆண்டு வரை ஆதரவு உண்டு, அதாவது 2034 ஆண்டுக்கு பிறகு பாதுகாப்பு புதுப்பிப்புகள் அல்லது தொழில்நுட்ப ஆதரவு கிடைக்காது.

## பதிப்புகள்
இதுவரை வெளிவந்த விண்டோசு செர்வர் பதிப்புகள்:

* விண்டோசு செர்வர் 2025

* விண்டோசு செர்வர் 2022

* விண்டோசு செர்வர் 2019

* விண்டோசு செர்வர் 2016

* விண்டோசு செர்வர் 2012 R2

* விண்டோசு செர்வர் 2012

* விண்டோசு செர்வர் 2008 R2

* விண்டோசு செர்வர் 2008

* விண்டோசு செர்வர் 2003

* விண்டோசு செர்வர் 2000

* விண்டோசு NT செர்வர் 4.0

* விண்டோசு NT செர்வர் 3.51, 3.5, 3.1

("NT" என்பது "New Technology" என்பதின் சுருக்கம். இதனை தமிழில் "புதிய தொழில்நுட்பம்" என்று கூறலாம்).

## இவற்றையும் பார்க்கவும்
* விண்டோசு செர்வர் 2008
* விண்டோசு செர்வர் 2003

## உசாத்துணைகள்

பகுப்பு:கணினியியல்
பகுப்பு:விண்டோசு இயக்கு தளங்கள்
கே. முருகன்

**கே. முருகன்** (*K. Murugan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் கொடாநகரைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செய்யாறு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## மறைவு
முருகன் 9 செப்டெம்பர் 1980ஆம் நாளன்று மறைந்தார்.

## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1940 பிறப்புகள்
பகுப்பு:1985 இறப்புகள்
டி. என். முருகானந்தம்

**டி. என். முருகானந்தம்** (*T. N. Muruganandam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் திண்டிவனம் நாகலாபுரத்தைச் சேர்ந்தவர். இளங்கலை, இளநிலைச் சட்டப் படிப்பினை முடித்துள்ள முருகானந்தம், இந்திய தேசிய காங்கிரசு கட்சியினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செஞ்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1950 பிறப்புகள்
எடிங்டோணைட்டு

**எடிங்டோணைட்டு** (*Edingtonite*) என்பது  BaAl2Si3O10·4H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். எடிங்டோணைட்டு கனிமம் வெள்ளை, சாம்பல், பழுப்பு, நிறமற்ற, இளஞ்சிவப்பு அல்லது மஞ்சள் நிறங்களிலுள்ள ஒரு சியோலைட்டு கனிமமாகும். நாற்கோணம், நேர்ச்சாய்சதுரம் அல்லது முச்சரிவச்சுப் படிகங்களைக் கொண்ட வகைகளாகக் காணப்படுகிறது.

பன்னாட்டு கனிமவியல் சங்கம் எடிங்டோணைட்டு கனிமத்தை Edi என்ற குறியீட்டால் அடையாளப்படுத்துகிறது.

நெஃபெலின் சினைட்டு வகை தீப்பாறைகள், கார்பனேடைட்டுகள், நீர்வெப்ப விளிம்புகள்  மற்றும் பல்வேறு மாஃபிக் பாறைகளில் உள்ள குழிகளுக்குள் காணப்படுகிறது. தாம்சோனைட்டு, அனல்சைம், நேட்ரோலைட்டு, ஆர்மோடோம், பிரீவ்சுடெரைட்டு, பிரீக்ணைட்டு மற்றும் கால்சைட்டு ஆகிய கனிமங்களுடன் தொடர்புடையதாகவும் எடிங்டோணைட்டு கனிமம் காணப்படுகிறது.

எடிங்டோணைட்டு கனிமம் முதன்முதலில் இசுக்காட்டிய கனிம சேகரிப்பாளர் இயேம்சு எடிங்டன் (1787–1844) என்பவரால் அறிவிக்கப்பட்டு எடிங்டோணைட்டு எனப் பெயரிடப்பட்டது.  பிற ஆதாரங்கள் இசுக்காட்டிய புவியியலாளர் மற்றும் கனிமவியலாளர் தாமசு எடிங்டன் (1814–1859) என்பவரைக் குறிப்பிட்டன. இருப்பினும், இந்தக் கனிமம் 1825ஆம் ஆண்டில் பெயரிடப்பட்டதால், முந்தைய அங்கீகாரம் உண்மையானதாக இருக்க வேண்டும்.

## மேற்கோள்கள்

## வெளி இணைப்புகள்

*Edingtonite structure

பகுப்பு:பேரியம் கனிமங்கள்
பகுப்பு:சியோலைட்டுகள்
பகுப்பு:நான்கு நீரேற்றுக் கனிமங்கள்
பா. கா. மூ. முத்துராமலிங்கம்

**பா. கா. மூ. முத்துராமலிங்கம்** (*P. K. M. Muthuramalingam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் உசிலம்பட்டியினைச் சேர்ந்தவர். மருத்துவ பட்டம் பெற்ற முத்துராமலிங்கம் அனைத்திந்திய பார்வார்டு பிளாக்கு கட்சியினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உசிலம்பட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1963 பிறப்புகள்
பாரிஜாத மரம் (கிண்டூர்)

**பாரிஜாத மரம்** (*Parijaat tree*), இதனை தமிழில்  பவழமல்லி என்றும் அழைப்பர்.வட இந்தியாவில் இம்மரத்தை புனிதமாக கருதுகின்றனர். இந்தியாவின் உத்தரப் பிரதேசம் மாநிலத்தில் பாராபங்கி மாவட்டத்தில் உள்ள கிண்டூர் கிராமத்தில் மிகப்பழமையான பாரிஜாத மரம் உள்ளது. அதனை அக்கிராம மக்கள் புனித மரமாக கருதி வழிபடுகின்றனர்.

பாரிஜாத மரத்தின் பூக்கள் வெண்மையான இதழ்களும், ஆரஞ்சு நிற காம்புகளைக் கொண்டதுமான பாரிஜாத மலர் தேவலோக மரம் ஆகும். பாரிஜாதமே பூலோகத்தில் பவளமல்லிகையாக வளர்ந்துள்ளது என புராணங்கள் கூறுகிறது. பாரிஜாத மலர்கள் இரவில் மலர்ந்து காலையில் உதிர்ந்து விடும் இந்த பூக்கள் இரவு முழுவதும் நறு
மணத்தை பரப்பும் தன்மை கொண்டது.
## புராண & இதிகாசங்களில்
இந்து தொன்மவியலில் பாரிஜாத மரம் இந்திர லோகத்தில் இருப்பதாக கூறப்படுகிறது. பாரிஜாத மலர் குறித்து பாகவத புராணம் மற்றும் மகாபாரதத்தில் விளக்கப்பட்டுள்ளது. 
## மேற்கோள்கள்

## வெளி இணைப்புகள்
*Parijata tree in Vedic scriptures

பகுப்பு:இந்து சமய புனித மரங்கள்
பகுப்பு:பாராபங்கி மாவட்டம்
பகுப்பு:இந்தியாவில் உள்ள தனிப்பட்ட மரங்கள்
யுஇஎப்ஐ

**யுஇஎப்ஐ - ஐக்கிய விரிவாக்கத்திற்குட்பட்ட [[நிலைபொருள்]] [[இடைமுகம்]] ( Unified Extensible Firmware Interface - UEFI )** என்பது கணினி துவங்கும் போது மின்னணு உதிரிப்பாகங்களை தொடங்க வைக்கும் ஒரு புதிய தலைமுறை நிலைபொருளாகும். பழைய காலங்களில் பயாஸ் என்பதையே பெரும்பாலும் கணினிகளில் பயன்படுத்தினர். ஆனால் அந்த பயாஸ்-க்கு சில கட்டுப்பாடுகள் இருந்தன. அவற்றைத் தீர்க்க 'ஐக்கிய விரிவாக்கத்திற்குட்பட்ட நிலைபொருள் இடைமுகம்' UEFI உருவாக்கப்பட்டது. இது வேகமாக இயங்கும், அதிக நினைவக திறனை ஆதரிக்கும், மேலும் அழகான பயனர் இடைமுகத்துடன் வருகிறது.

'யுஇஎப்ஐ' மூலம் கணினி தொடங்கும்போது உதிரிப்பாகங்களை சரியாகச் சரிபார்த்து, பிறகு இயக்கு தளம் ஏற்றுகிறது. இது 2 டெராபைட்டுக்கும் (2TB) அதிகமான சேமிப்பிடங்களைப் பயன்படுத்த உதவுகிறது. மேலும் இது பாதுகாப்பு அம்சங்களையும் கொண்டுள்ளது — இதனால் கணினி தொடங்கும் போது தேவையற்ற அல்லது தீங்கு விளைவிக்கக்கூடிய மென்பொருள் இயங்குவதற்கான வாய்ப்பு குறையும்.

மற்றொரு சிறப்பு அம்சம் இது மென்பொருள்களை விரிவாக்கும் வகையிலான வடிவமைப்புடன் இருப்பது. இதனால் உற்பத்தியாளர்கள் தேவையான புதிய அம்சங்களை எளிதில் சேர்க்கலாம். பழைய பயாஸ்யை விட இது வேகமாகவும், இனிமையான பயனர் இடைமுகத்துடன் இயங்கும். சாதாரணமாக கணினி இயக்கி வந்தவுடன் நீலப்பின்னணியில் விருப்பங்களை காட்டும் 'யுஇஎப்ஐ' அமைப்புகளை காணலாம். அங்கிருந்து கணினியின் தொடக்க முறையையும், உதிரிப்பாக அமைப்புகளையும் மாற்றி அமைக்கலாம்.

சுருக்கமாகச் சொன்னால், தற்போதைய கால கணினிகளில் நிலைபொருளாக உள்ள ஒரு மேம்பட்ட நிரல் தொகுப்பு. இது வேகமான தொடக்கம், சிறந்த பாதுகாப்பு, விரிவான உதிரிப்பாக ஆதரவு, மேலும் எளிதாக மாற்றக்கூடிய தன்மையுடன் நவீன கணினிகளுக்கு பல நன்மைகளை அளிக்கிறது.

## மேற்கோள்கள்

பகுப்பு:கணினியியல்
நிலைபொருள்

**நிலைபொருள் / சாதன மென்பொருள் ( Firmware )** என்பது ஒரு மின்னணு சாதனத்திற்குள் நிரந்தரமாக சேமிக்கப்பட்டிருக்கும் ஒரு சிறிய சிறப்பு வகை மென்பொருள். இது அந்த சாதனத்தின் அடிப்படை இயக்கத்தை கட்டுப்படுத்தி, உதிரிப்பாகங்கள் சரியான முறையில் பணிபுரிய உதவுகிறது. உதாரணமாக, கணினியின் தாய்பலகையில் (மதர்போர்டு) உள்ள பயாஸ் (BIOS) என்பது ஒரு வகையான நிலைபொருள் ஆகும். நிலைபொருள் சாதனத்தின் உள்ளே உள்ள நினைவகத்தில் பதியப்பட்டிருக்கும், மேலும் இதை பொதுவாக பயனர்கள் அடிக்கடி மாற்றுவதில்லை. தேவையெனில் உற்பத்தியாளர் வழங்கும் புதிய பதிப்புடன் பழைய நிலைபொருளை மாற்றலாம். இப்படிப்பட்ட மேம்பாடு மூலம் சாதனத்தின் செயல்திறனை உயர்த்தவோ அல்லது புதிய அம்சங்களை சேர்க்கவோ முடியும்.

நிலைபொருள் சாதனத்தின் உள்ளே இருக்கும் “படிக்க மட்டும் கூடிய நினைவகத்தில்” (ROM) சேமிக்கப்பட்டிருக்கும். அதனால் சாதனத்தை அணைத்தாலும் நிலைபொருள் அழியாது. இதுவே நிலைபொருளை சாதாரண மென்பொருளிலிருந்து வேறுபடுத்தும் முக்கிய அம்சம்.

மொத்தத்தில் இது உதிரிப்பாகங்களுக்கும் பிற மென்பொருள்களுக்கும் இடையேயான பாலமாக இருந்து, சாதனம் சீராகவும் பாதுகாப்பாகவும் இயங்க உதவுகிறது.

## மேம்படுத்துதல்/பராமரிப்பு

பெரும்பாலான நிலைபொருள்கள் பொதுவாக பயனரால் மாற்ற முடியாதவையாக வடிவமைக்கப்பட்டாலும், உற்பத்தியாளர்கள் அவ்வப்போது சாதன மென்பொருள் மேம்படுத்தல்களை வெளியிடுவார்கள். இந்த மேம்படுத்தல்கள், புதிய அம்சங்களைச் சேர்க்க, பாதுகாப்பு குறைபாடுகளைச் சரிசெய்ய, செயல்திறனை மேம்படுத்த, அல்லது வன்பொருள் பொருந்தக்கூடிய சிக்கல்களைத் தீர்க்க உதவுகின்றன. சாதன மென்பொருள் மேம்படுத்தல் என்பது கவனமாகச் செய்யப்பட வேண்டிய ஒரு செயல்முறையாகும், ஏனெனில் தவறான மேம்படுத்தல் சாதனத்தை செயலிழக்கச் செய்யலாம். பொதுவாக, மேம்படுத்தல் கோப்பு உற்பத்தியாளரின் இணையதளத்தில் இருந்து பதிவிறக்கம் செய்யப்பட்டு, குறிப்பிட்ட வழிமுறைகளைப் பின்பற்றி சாதனத்தில் நிறுவப்படும். சாதன மென்பொருள் பதிக்கப்பட்ட நினைவகத்தில் இருப்பதால், சாதனத்தின் சக்தி அணைக்கப்பட்டாலும் அதன் தகவல்கள் அழிக்கப்படாது, இது வன்பொருளின் நிரந்தரமான செயல்பாட்டிற்கு அடிப்படையாக அமைகிறது.

## உசாத்துணைகள்

பகுப்பு:கணினியியல்
குளோன்சில்லா

**குளோன்சில்லா ( Clonezilla )** என்பது கணினி வட்டு, தடம் (partition) அல்லது அதிலுள்ள பகுதியைக் நகல் எடுத்து வேறு இடத்தில் பாதுகாப்பாகச் சேமிக்க உதவும் ஓர் இலவச மென்பொருள். இதன் மூலம் கணினியில் உள்ள அனைத்துத் தகவல்களையும் பின்னர் தேவையான போது மீண்டும் கொண்டுவரலாம். கணினி பழுதாகும் போது அல்லது புதிய வட்டு சேர்க்கும் போது பழைய வட்டில் இருந்த கோப்புகள், அமைப்புகள், இயக்க முறைமைகள் அனைத்தையும் முழுவதுமாக மீட்டெடுக்க இது உதவுகிறது.

குளோன்சில்லாவில் இரண்டு முக்கிய வகைகள் உள்ளன. ஒன்று தனிப்பட்ட கணினிக்கானது, மற்றொன்று ஒரே நேரத்தில் பல கணினிகளில் நகல் எடுக்க உதவுவதற்காக உள்ளது. இதைப் பயன்படுத்தி முழு வட்டையோ அல்லது தேவையான பகுதிகளை மட்டும் நகலெடுக்கலாம். இதனால் தேவையில்லாத வெற்று பகுதிகளைத் தவிர்த்து முக்கியமான தகவல்களை மட்டும் பாதுகாப்பாகச் சேமிக்கலாம். இது வேகமாகப் பணிபுரிந்து நினைவகத்தைச் சிறப்பாகப் பயன்படுத்துகிறது.

குளோன்சில்லாவைக் கொண்டு பல்வேறு சேமிப்பு கருவிகளில், வெளிப்புறக் கருவிகள் மற்றும் வலையமைப்பில் பின்னணிக் காப்புகளை வைத்துக்கொள்ளலாம். இதனால் தேவையான நேரத்தில் இவற்றைப் பயன்படுத்தி பழைய நிலைக்கு கணினியை எளிதாக மாற்றலாம்.

மொத்தத்தில் குளோன்சில்லா என்பது கணினியில் உள்ள தகவல்களை பாதுகாப்பாக நகலெடுத்து பின்னர் மீட்டெடுக்க உதவும் பயனுள்ள மென்பொருள். இது கணினி பழுதாகும் போதும் புதியதாக மாற்றும் போதும் முக்கியமான தகவல்கள் அழியாமல் இருக்க உதவுகிறது.

## சிறப்பம்சங்கள்
பயாஸ் அல்லது ஐக்கிய விரிவாக்கத்திற்குட்பட்ட நிலைபொருள் இடைமுகம் இயங்குதளங்கள் இரண்டையும் ஆதரிக்கிறது .

## பயன்பாட்டுச் சிக்கல்கள்
படிப்படியான, மாறாத காப்புப்பிரதிகளை இதனுடன் செயல்படுத்த முடியாது.

## மேற்கோள்கள்

பகுப்பு:கணினியியல்
நம்பக மேடைப் பகுதி

**நம்பக மேடைப் பகுதி ( Trusted Platform Module - TPM )** என்பது கணினிக்குள் இருக்கும் ஒரு சிறிய மின்னணு தொகுசுற்று (Chip) பாதுகாப்பு கருவி ஆகும்.  இது கணினியின் பாதுகாப்பைக் கட்டுப்படுத்தி, முக்கியமான இரகசிய தகவல்களை மிகச் சரியாகவும் பாதுகாப்பாகவும் சேமிக்க உதவி அரணாக செயல்படுகிறது. கணினியில் சேமித்து வைக்கும் கடவுச்சொற்கள், கடவுச்சீட்டுகள், மறையாக்க சாவிகள் (Encryption keys) போன்ற முக்கியமான தரவுகளை பாதுகாப்பாக வைத்திருக்க இந்த நம்பக மேடைப் பகுதி (TPM ) உதவுகிறது. அதாவது, கணினியில் உள்ள முக்கியமான தகவல்கள் வெளி நபர்களால் திருடப்படாமல், அல்லது முறையற்ற வகையில் பயன்படுத்தப்படாமல் இது தடுக்கிறது.

## செயல்பாடு
கணினி இயங்கும் போது, 'நம்பக மேடைப் பகுதி' அதில் உள்ள குறியாக்க சாவிகளை சரிபார்க்கும். இந்த சாவிகள் சரியாக இருந்தால் மட்டுமே கணினி தொடர்ந்து இயங்க அனுமதிக்கும். இந்த சாவிகள் ஏதேனும் மாற்றப்பட்டிருந்தால் அல்லது தவறாக இருந்தால், கணினி இயங்காது. இது கணினியின் தொடக்க நிலையிலேயே பாதுகாப்பை உறுதி செய்கிறது.

அனைத்து நவீன கணினிகளிலும், குறிப்பாக விண்டோசு 11 (Windows 11) போன்ற புதிய இயங்குதளங்களை இயக்க நம்பக மேடைப் பகுதி பதிப்பு 2.0 (TPM 2.0) கட்டாயம் தேவை. இது கணினியின் பாதுகாப்பை பன்மடங்கு அதிகரிக்கிறது. இணைய தாக்குதல்கள் அதிகரித்து வரும் இந்த காலகட்டத்தில், 'நம்பக மேடைப் பகுதி' போன்ற ஒரு வன்பொருள் அடிப்படையிலான பாதுகாப்பு முறை மிகவும் அவசியம். இது கணினியை தீங்கிழைக்கும் மென்பொருட்கள் (Malicious software) மற்றும் பிற இணைய அச்சுறுத்தல்களிலிருந்து பாதுகாக்க உதவுகிறது. மொத்தத்தில், 'நம்பக மேடைப் பகுதி' என்பது கணினியின் நம்பகத்தன்மையையும், தரவு பாதுகாப்பையும் உறுதிசெய்யும் ஒரு முக்கியமான வன்பொருள் அம்சமாகும்.

பகுப்பு:கணினியியல்

## உசாத்துணைகள்
மார்வே கடற்கரை

**மார்வே கடற்கரை** (*Marvé Beach*) இந்தியாவின் மும்பை நகரில் மலாடு பகுதியின் மேற்கு புறநகரில் அமைந்துள்ளது.

மார்வே கடற்கரை பகுதியில் மராத்தி மொழி அதிகம் பேசப்படுகிறது. கிழக்கு இந்திய சமூகத்தினர், பஞ்ச்கால்சி அல்லது சோம்வன்சி சத்ரிய பதரே மற்றும் கோலி ஆகியோர் இந்தப் பகுதியில் வசிக்கும்  பூர்வீக மக்கள் ஆவர்.

## வசதிகள்
எசல் வேர்ல்டு, வாட்டர் கிங்டம் கேளிக்கைப் பூங்காக்கள், மற்றும் மனோரி கடற்கழி ஆகியவற்றுக்கு  இக்கடற்கரையின் வடக்கு முனையிலிருந்து படகு சேவைகள் கிடைக்கின்றன. பிருகன் மும்பை மின்சாரம் மற்றும் போக்குவரத்து அமைப்பு மனோரி கடற்கழிக்கான படகு சேவையை அளிக்கிறது. மனோரி தீவுக்கு செல்லும் படகில் இரு சக்கர வாகனங்களையும் எடுத்துச் செல்லலாம். மலாடு இரயில் நிலையத்திலிருந்து (மேற்குப் பக்கம்) பிருகன் மும்பை மின்சாரம் மற்றும் போக்குவரத்து அமைப்பின் பேருந்து எண் 272 மூலமும் மார்வே கடற்கரையை அடையலாம். மூவுருளிகள் மற்றும் வாடகை கார்கள்  24 மணி நேரமும் கிடைக்கின்றன. அரசாங்கத்தால் சமீபத்தில் வழங்கப்பட்ட அனுமதிகளுடன், இந்த இடம் இப்போது மனோரி முதல் மார்வே கடற்கரை வரை கடல் இணைப்பு கட்டுமான வசதியும் செய்யப்படுகிறது.

மார்வே கடற்கரையின் குறுகிய அகலம் மற்றும் இந்திய கடற்படை தளமான ஐஎன்எசு அம்லா இருப்பதால், இங்கு போக்குவரத்து தடைசெய்யப்பட்டுள்ளது. மிக விரைவான நீரோட்டங்கள் மற்றும் மூழ்கும் மணல் இருப்பதால் கடற்கரை நீச்சலுக்கு பாதுகாப்பானது அல்ல.

## வரலாறு
அக்சா கடற்கரையிலிருந்து மார்வே கடற்கரை வரையிலான நிலப்பரப்பு, சால்செட்டு மேற்கு கடற்கரையை ஒட்டி அமைந்துள்ள பல தீவுகளில் ஒன்றாக இருந்தது. இந்தத் தீவுகள் 1808 ஆம் ஆண்டு வரை தனித்தனியாக இருந்ததாகத் தெரிகிறது. 1882 ஆம் ஆண்டு தானாவின் பழைய அரசிதழில்  எழுதப்பட்ட நேரத்தில், குறைந்த அலைகளின் போது இடையில் உள்ள அலை நுழைவாயில்களைக் கடந்து நடந்து செல்வதன் மூலம் இந்த தீவுகளை அடைய முடியும்.

## மேற்கோள்கள்

பகுப்பு:மும்பையின் புவியியல்
பகுப்பு:மும்பையின் சுற்றுப் பகுதிகள்